Albin Dahl

Carl Albin Dahl (født 2. januar 1900 i Landskrona, død 15. februar 1980 i Helsingborg) var en svensk fotballspiller som deltok i de olympiske leker 1924 i Paris.

Dahl vant en olympisk bronsemedalje i fotball under Sommer-OL 1924 i Paris. Han var med på det svenske laget som kom på tredjeplass, bak Uruguay og Sveits, i fotballturneringen.

Sverige vant åttendelfinalen med 8-1 over Belgia, og i kvartfinalen beseiret de Egypt med 5-0. De tapte siden semifinalen til Sveits med 1-2. I bronsefinalen mot Nederland spilte de uavgjort 1-1 og omkampen, som ble spilt 9. juni 1924 på Stade de Colombes med 40 522 tilskuere, vant de med 3-1.

Dahl spilte 29 landskamper for Sverige i perioden 1919 til 1931 og scoret 21 mål. Han ble svensk mester med Helsingborg IF tre ganger 1929, 1930 og 1933.

OL-medaljer 
 1924  Paris -  Bronse i fotball  Sverige.

Eksterne lenker 
 

Svenske fotballspillere
Medaljevinnere under Sommer-OL 1924
Deltakere for Sverige under Sommer-OL 1924
Fotballspillere under Sommer-OL 1924
Fotballspillere for Landskrona BoIS
Fotballspillere for Helsingborgs IF
Fotballtrenere for Helsingborgs IF
Personer fra Landskrona
Fødsler i 1900
Dødsfall i 1980
Olympiske medaljevinnere i fotball